Publication: Magyar Közlöny
Issue: MK-2009-158 (Year: 2009, Number: 158)
Era: 2004-2010
Section: Az Országgyûlés 91/2009. (XI. 12.) OGY határozata
Paragraph Index: 654

Az Országgyûlés 91/2009. (XI. 12.) OGY határozata az árfolyamváltozás, a hitelszerzõdések és a törlesztõ részletek, valamint a bankok kockázatvállalási gyakorlata és a hitelnyújtás profitnagysága összefüggéseit feltáró vizsgálóbizottság létrehozásáról* Az elmúlt évben a lakosság körében egyre nagyobb nyugtalanságot keltett a devizahitelek törlesztõrészleteinek gyors növekedése. Az egyre nehezedõ körülmények között családok tízezreinek okozott gondot a magas törlesztõrészletek fizetése. A nyugtalanságot csak fokozta, hogy a pénzintézetek által küldött értesítõ nehezen értelmezhetõ és a törlesztõ részletek változása nem volt arányban az árfolyam- és kamatváltozásokkal. Gyakori, hogy a forint azonos mértékû gyengülésének és erõsödésének következményei nem azonosak. Nehezen követhetõ a törlesztõ részletek megemelése, kezelési és más költségekre való hivatkozással. Szakértõk állítják, hogy a bankok nem vállalnak megfelelõ kockázatot, illetve kockázatvállalási gyakorlatuk nem áll arányban a hitelnyújtásból származó profitjuk nagyságával. A bankok tevékenységét korlátozó önszabályozó magatartáskódex, melynek szükségessége az utóbbi idõben felvetõdött, vitatható, hogy alkalmas eszköz-e, a banki hitelezési gyakorlat átláthatóságának növelésére, illetve az adósok terheinek csökkentésére. Egyre gyakrabban vetõdik fel az a kérdés is, hogy a hazai bankrendszer tevékenysége szolgálja-e a lakosság, a hazai gazdaság különösen a kis- és középvállalkozások érdekeit. A felmerült kérdések tisztázása érdekében: I. Az Országgyûlés a Házszabály 34. §-a és a 36. §-a alapján vizsgálóbizottságot hoz létre „Az árfolyamváltozás, a hitelszerzõdések és a törlesztõ részletek, valamint a bankok kockázatvállalási gyakorlata és a hitelnyújtás profitnagysága összefüggéseit feltáró vizsgálóbizottság” (a továb biak ban: Bizottság) elnevezéssel. II. A vizsgálat tárgya különösen a következõ kérdések megválaszolása:

Source: https://magyarkozlony.hu/hivatalos-lapok/e92284c664e3a0b8d5bc3e963ddf4ed6a210e9a6/dokumentumok/8b4999791791fde25aa3385e84ae32075ff7d6e9/letoltes